Luek Pujada

Ti Luek Pujada, sagpaminsan a (kadawyan a naipakasaritaan) tinawtawagan iti Luek Pujaga, ket ti maysa a luek iti aplaya ti Pasipiko iti akin-abagatan nga isla ti Filipinas iti Mindanao. Daytoy ket maysa nga ima ti Baybay Filipinas iti probinsia ti Davao Oriental a binukel babaen ti Peninsula ti Guanguan a mangisina daytoy manipud iti Luek Mayo iti daya ken ti Peninsula ti Pujada a mangisina daytoy manipud iti Golpo ti Davao iti laud. Beddengan ti Luek Pujada ti Mati, ti kapitolio ken kadakelan a siudad ti probinsia, a mabirukan ti puerto ken ti maitutop a siudad iti ulona. Daytoy ket maserrekan iti pagbaetan ti Punto Lamigan iti daya ken Punto Tumago iti laud, a mangbingay ti Isla Pujada iti sumrekanna kadagiti dua kanal. Adda pay dagiti tallo nga isla iti luek, dagitoy ket ti is-isla Uanivan, Oak ken Ivy.

Nairangarangen ti luek a kas maysa a nasalakniban a lugar nga ammo a kas ti Nasalakniban a Ladawan ti daga ken Ladawan ti bayba ti Luek Pujada . Daytoy ket sakupenna ti  a mangsalaknib iti luek ken ti lugar ti aplayana a mairaman dagiti uppat nga isla. Daytoy ket nairangarang babaen ti Proklamasion Blng. 431 idi 31 Hulio 1994 babaen ni Presidente Fidel Ramos.

Deskripsion 
Ammo ti Luek Pujada para iti nabaknang a sistemana iti raw-ang ti korales ken dagiti puraw-darat nga aplaya. Daytoy ket addaan iti bassit a sumrekan iti amianan-akinlaud a bangirna a tinawtawagan iti Luek Balete.  Agayus iti luek dagiti nadumaduma a karayan ken waig, a mairaman ti Waig Catmonan, Waig Dawan, Waig Dilaon, Karayan Mati, Waig Matiao ken Waig Guanguan. Ti masa ti daga a mangbeddeng iti luek iti amianan ken iti laud ket mailasin a kas katurodan ken kabanbantayan, nga addaan kadagiti nadalumpinas a lugar iti Peninsula ti Guanguan Peninsula nga agbalin a narusanger ken kabanbantayan iti turong ti akin-abagatan nga ungtona iti Punto Lamigan. Ti Isla Pujada iti asideg iti sumrekan ti luek ket naabongotan kadagiti bassit a mula ken dagiti kayo ken addaan iti bassit a silaw-taaw a mabirukan iti abagatan-akindaya a patingga. Dagiti dua a nadarat a bassit nga isla a napalikmutan kadagiti agmagmaga a raw-ang ket mabirukan iti  ken  iti abagatan a daya ti isla, ti Isla Oak ken Isla Ivy. Iti daya a bangir iti luek a naisilpo iti Peninsula ti Guanguan babaen ti nabato nga intar nga agadalem iti  ket ti Isla Uanivan.

Ti luek ket pagtaengan dagiti 25 a henero dagiti natangken ken nalukneng a korales, ti kaaduan ket maitagikua iti henero ti Montipora, Acropora ken Porites. Daytoy ket aglaon pay kadagiti agarup a  a parakad iti kaaduan a sekondario a tubo ken dagiti plantasion iti parakad a naiwarwaras kadagiti igid ti aplayana. Daytoy ket ammo pay a mangibalay iti siam kadagiti sangapulo ket innem a ruot ti baybay a mabirukan iti Filipinas.

Dagiti nagibasaran 

Dagiti luek ti Filipinas
Dagiti nasalakniban a ladawan ti daga ken ladawan ti baybay ti Filipinas